Απόφαση της Μεικτής Επιτροπής του ΕΟΧ

αριθ. 86/2000

της 27ης Οκτωβρίου 2000

για τροποποίηση του παραρτήματος VI (κοινωνικές ασφαλίσεις) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα VI της συμφωνίας τροποποιήθηκε από την απόφαση αριθ. 65/2000 της Μεικτής Επιτροπής του ΕΟΧ, της 2ας Αυγούστου 2000(1).

(2) Πρέπει να ενσωματωθεί στη συμφωνία η απόφαση της Διοικητικής Επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων αριθ. 174, της 20ής Απριλίου 1999, σχετικά με την ερμηνεία του άρθρου 22α του κανονισμού (ΕΟΚ) αριθ. 1408/71(2).

(3) Πρέπει να ενσωματωθεί στη συμφωνία η απόφαση της Διοικητικής Επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων Εργαζομένων αριθ. 175, της 23ης Ιουνίου 1999, σχετικά με την ερμηνεία της έννοιας "παροχές σε είδος" στις περιπτώσεις ασθένειας ή μητρότητας, σύμφωνα με το άρθρο 19 παράγραφοι 1 και 2, άρθρο 22, άρθρο 22α, άρθρο 22β, άρθρο 25 παράγραφοι 1, 3 και 4, άρθρο 26, άρθρο 28 παράγραφος 1, άρθρο 28α, άρθρο 29, άρθρο 31, άρθρο 34α και άρθρο 34β του κανονισμού (ΕΟΚ) αριθ. 1408/71 του Συμβουλίου, για τον καθορισμό των προς απόδοση ποσών, σύμφωνα με τα άρθρα 93, 94 και 95 του κανονισμού (ΕΟΚ) αριθ. 574/72, καθώς και για τις προκαταβολές προς πληρωμή σύμφωνα με το άρθρο 102 παράγραφος 4 του κανονισμού αυτού(3),

ΑΠΟΦΑΣΙΖΕΙ:

Άρθρο 1

Στο παράρτημα VI της συμφωνίας παρεμβάλλονται, μετά το σημείο 3.52 (απόφαση αριθ. 173), τα ακόλουθα σημεία:

"3.53 32000 D 0141: απόφαση αριθ. 174, της 20ής Απριλίου 1999, σχετικά με την ερμηνεία του άρθρου 22α του κανονισμού (ΕΟΚ) αριθ. 1408/71 (EE L 47 της 19.2.2000, σ. 30).

3.54 32000 D 0142: απόφαση αριθ. 175, της 23ης Ιουνίου 1999, σχετικά με την ερμηνεία της έννοιας 'παροχές σε είδος' στις περιπτώσεις ασθένειας ή μητρότητας, σύμφωνα με το άρθρο 19 παράγραφοι 1 και 2, άρθρο 22, άρθρο 22α, άρθρο 22β, άρθρο 25 παράγραφοι 1, 3 και 4, άρθρο 26, άρθρο 28 παράγραφος 1, άρθρο 28α, άρθρο 29, άρθρο 31, άρθρο 34α και άρθρο 34β του κανονισμού (ΕΟΚ) αριθ. 1408/71 του Συμβουλίου και τον καθορισμό των προς απόδοση ποσών σύμφωνα με τα άρθρα 93, 94 και 95 του κανονισμού (ΕΟΚ) αριθ. 574/72 καθώς και τις προκαταβολές προς πληρωμή σύμφωνα με το άρθρο 102 παράγραφος 4 του κανονισμού αυτού (ΕΕ L 47 της 19.2.2000, σ. 32)."

Άρθρο 2

Τα κείμενα των αποφάσεων αριθ. 174 και αριθ. 175 στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 3

Η παρούσα απόφαση αρχίζει να ισχύει την 28η Οκτωβρίου 2000, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(4).

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 27 Οκτωβρίου 2000.

Για τη Μεικτή Επιτροπή του ΕΟΧ

Ο Πρόεδρος

G. S. Gunnarsson

(1) ΕΕ L 250 της 5.10.2000, σ. 46.

(2) ΕΕ L 47 της 19.2.2000, σ. 30.

(3) ΕΕ L 47 της 19.2.2000, σ. 32.

(4) Δεν αναφέρονται συνταγματικές απαιτήσεις.